आसाम बिधान सभानि बुंथिगिरि बिश्वजिद दैमारीया तामुलपुर बिपिएफनि आफादगिरि महेश्वर बसुमतारिनि सायाव मोनसे गसर होनायनि थाखाय उफ्रा बिसायख’थियाव भत होनायनि सिगांनो मैया महेश्वर बसुमातारीया तामुलपुर बिपिएफनि मावख’आव मोनसे खौरांगिरि मेल खुङो। खौरांगिरि मेलाव महेश्वरा बुङोदि बुंथिगिरि बिश्वजिद दैमारिया गाज्रि रोखोमै आंनि सायाव गसर होनायनि थाखाय आंखौ मैया सानसे पुलिस थानायाव फजनानै दोनो । बे बाथ्रायाव जोंनि मावथिफोरा जेंना जानो गोनां जादों । जों जेंना जानो गोनां जेबो गैया जों गोसोआव बांसिन बोलो लानानै गाबोन जोंनि बिजाथि गनेश कचारीनो बिरखंनि सावगारियाव भत होनानै देरहा होनो ओंखारबोनांगौ । खौरांगिरि जथुमायाव खौरांगिरिफोरनि सोंनायाव ओरैबायदि बुङोदि आं बुंथिगिरिनि हेंथायै जेबो आयेननि हाबाफारि लाया । दानि सोरखारनि दिनाव आयेन संबिजिर होननाय जेबो गैया । सोरखारानो गोसो बायदि सालायबाय दं।